ব্যক্তিতান্ত্রিক কাঠামোর মধ্যে সীমাবদ্ধ । এনজিও প্রতিষ্ঠানের যিনি প্রতিষ্ঠাতা তিনি তাঁর আজ্ঞাবহ ব্যক্তিদের নিয়ে কার্যনির্বাহী কমিটি গঠন করেন। এবং প্রতিষ্ঠাতাই হয়ে যান এনজিও মালিক এবং একচ্ছত্র অধিপতি। ফলে অদূর ভবিষ্যতে এটা নিশ্চিত যে, এখানেও সৃষ্টি হবে পরিবারতন্ত্রের অপচ্ছায়া। এনজিওগুলো সমাজের সবচেয়ে নিমণ আয়ের মানুষদের নিয়ে সবচেয়ে উচ্চ মুনাফার ব্যবসা করেন। অথচ এজন্য তাদের দিতে হয়না ভ্যাট, ট্যাক্স। কিন্তু তারাই আজ অনেক বড় গলায় বলে থাকেন যে, তারা দেশের দরিদ্র জনগোষ্ঠীর ভাগ্যের উন্নতির জন্য নিরলসভাবে কাজ করে যাচ্ছেন। মনে হয় তাদের নেই কোন লোভ, নেই কোন লাভ, আছে শুধুই ত্যাগ আর ত্যাগ। একটি স্বাধীন রাষ্ট্রে গরীব অসহায় মানুষদের সাথে যারা প্রতারণার আশ্রয় নিয়ে কোনরুপ জবাবদিহিতা ব্যতীরেকেই স্বাবলম্বী / আত্ন-কর্মসংস্থানের নামে ‘‘দারিদ্র বিমোচন’’ ব্যবসা করে তাদেরকে সুদের চক্রবাকে নিষ্পেষিত করে চলেছে সেখানে রাষ্ট্রের করণীয় কি, তা কালবিলম্ব না করে এখনই সরকার কর্তৃক যথাযথ সিদ্ধান্ত গ্রহণ করা উচিত। কারণ এনজিওগুলোর এ ব্যাবসা যতই সম্প্রসারিত হচ্ছে, নিম্নআয়ের জনগোষ্ঠী এনজিও ঋণের দুষ্টচক্রে ক্রমেই আবদ্ধ হয়ে পড়ছে।